open-index/open-wikipedia-markdown huggingface dataset:
மாயா நாட்காட்டி

மாயா நாட்காட்டி இவற்றில் ஏதாவது ஒன்றை குறிக்கலாம்.

* மாயா காலக்கணக்கு முறை
* 2012 நிகழ்வு

பகுப்பு:மாயா நாகரிகம்
தெளிகுற்றம்

**தெளிகுற்றம்** (*cognisable offence*) என்பது இந்தியா, இலங்கை, பாக்கித்தான் மற்றும் வங்கதேசம் நாடுகளின் சட்ட முறைமைகளின்படி குற்றம் என்று தெளிவாகத் தெரிந்துணரப்படக் கூடிய குற்றவகைப்பாடாகும். இக்குற்றங்களை இழைத்தோரைக் காவல்துறையினர் எவ்விதப் பிடி ஆணையும் (warrant) இன்றிக் கைது செய்யலாம்.

## இவ்வகையில் அடங்கும் குற்றங்கள்
*கொலை (Murder)
*கற்பழிப்பு (Rape)
*வரதட்சணைக் கொடுமையால் ஏற்படும் இறப்பு (Dowry Death)
*பகிடிவதை (Ragging)
*கவனமின்மையால் நிகழும் இறப்பு (Death due to rash, negligence)

## பிடி ஆணையின்றி ஒருவரைக் கைது செய்யக் கூடிய காரணங்கள்
# பிடி ஆணையின்றி கைது செய்வதற்குரிய குற்றத்தினை ஒருவர் செய்திருக்கிறார் என்ற தகவல் அல்லது புகார் பெறப்படல் அல்லது நியாயமான சந்தேகத்தில் வேறு ஒரு காவல் நிலைய அதிகாரி ஒரு நபரை கைது செய்யக்கோருதல்
# குடியிருப்பு, தொழுகை இடம், பொருட்கிடங்கு ஆகிய இடங்களில் குற்றம் புரிய தானே வழியமைத்து, அத்துமீறி நுழைவதற்கோ அல்லது குற்றம் புரிந்த பின் அவ்வழியே வெளியெறுவதற்கான கருவிகள் வைத்திருத்தல்
# அறிவிக்கப்பட்ட ஒரு குற்றவாளி ஆக இருத்தல்
# காவல் அலுவலரை கடமையை செய்யவிடாமல் தடுத்தல்
# திருட்டு சொத்து வைத்திருத்தல்
# சட்டப்படியான காவலில் இருந்து தப்பி ஒடியிருத்தல்
# காலாட்படை, கப்பற்படை, விமான படையில் பணியைத் துறந்து ஒடிவந்தித்தல்
# வெளிநாட்டிலிருக்கும்போது நாடு கடத்தல் சட்டத்தின்படியான குற்றத்தை செய்திருத்தல்
# நிபந்தனைக்குப்பட்டு விடுவிக்கப்பட்ட தண்டனைக் கைதி, விதிக்கப்பட்ட நிபந்தனைகளை மீறுதல்

## ஒருவரைக் கைது செய்யும் முறைமை
காவல் துறையினர் ஒருவரைக் கைது செய்வதாகக் கூறியவுடன் வார்த்தையாலோ அல்லது செயலிலாலோ காவலில் வைக்கபடுபவர் பணிந்து விட்டால் கைது முழுமையடைகிறது. அப்போது கைது செய்வதற்கு அவரின் உடலைத் தொட வேண்டும் என்பது அவசியமில்லை. பெண்களைப் பொறுத்தமட்டில், கைது செய்யப்படும்போது, கைதுக்குட்பட்டு அவர் ஒத்துக் கொண்டதாகவே காவல் துறையினரால் எடுத்துக் கொள்ளப்பட வேண்டும்.

கண்முன்பு பிடி ஆணையின்றி கைது செய்யக்கூடிய குற்றம் இழைத்தவரையோ அல்லது தேடப்படும் குற்றவாளியையோ தனிநபர் யாரும் கைது செய்ய முடியும். ஆனால் உடனடியாக அக்குற்றவாளி காவல் துறையினரிடம் ஒப்படைக்கப்பட வேண்டும்.

## மேற்கோள்கள்

பகுப்பு:இந்தியாவில் சட்டம்
பகுப்பு:இந்தியாவில் மனித உரிமைகள்
பகுப்பு:இந்தியாவில் சட்ட அமலாக்கம்
குடிசார் பொறியாளர்

கட்டிட அல்லது **குடிசார் பொறியாளர்** (*civil engineer*) என்பவர் குடிசார் பொறியியலை (கட்டிட பொறியியல்) நடைமுறைகளில் செயல்பதுத்தும் ஒரு நபர் ஆவார். இவர் திட்டமிடல், வடிவமைத்தல், கட்டுதல், பராமரித்தல், மற்றும் கட்டமைப்புகள் இயக்க பயன்பாடு போன்ற செயல்களை பயன்படுத்தி புதிய கட்டிடங்களை கட்டுவது, புறக்கணிக்கப்பட்ட உள்கட்டமைப்புகளை மேம்படுத்துவது, மற்றும் சுற்றுச்சூழல், சுகாதார பாதுகாப்பு போன்ற செயல்களை மேற்கொள்கின்றார்.

## நிபுணத்துவம்
கட்டிட பொறியாளர்கள் பொதுவாக, கட்டுமான பொறியியல், புவி தொழில்நுட்ப பொறியியல், கட்டுமான பொறியியல், போக்குவரத்து பொறியியல், நீரியல் பொறியியல், மற்றும் சுற்றுச்சூழல் பொறியியல் போன்ற சில குறிப்பிட்ட நடைமுறையில் நிபுனத்துவம் உடையவர்கள்.

## கல்வித்தகுதி மற்றும் உரிமம் பெறுதல்
பெரும்பாலான நாடுகளில் சிவில் பொறியாளர் என்பவர் உயர்நிலை பள்ளியில் தேர்ச்சி மற்றும் குடிசார் பொறியியலில் குறைந்தது இளங்கலை பட்டம் பெற வேண்டும். பல நாடுகளில், குடிசார் பொறியாளர்கள் பனியாற்ற உரிமம் வேண்டும்.

## மேற்கோள்கள்

பகுப்பு:தொழில்கள்
பகுப்பு:கட்டுமானத்துறை
பகுப்பு:கட்டிடப் பொறியியல்
ஆவி

right|200px
மனிதன் இறப்பிற்குப் பின்பு அவனுடைய உடலிலிருந்து பிரிந்து செல்லும் 

**ஆவி** (உயிர்)(), ஆவியுலகம் என்கிற தனிப்பட்ட உலகில் வாழ்கிறது என்கிற நம்பிக்கை சிலரிடம் இருக்கிறது. மனிதன் இறப்பிற்குப் பின்பு அவன் உயிருடன் இருக்கும் போது செய்த நன்மை தீமைகளுக்கு ஏற்ப சொர்க்கம், நரகம் போன்றவை கிடைக்கிறது. சொர்க்கம், நரகம் போன்றவற்றில் கிடைக்கும் சுகம் மற்றும் தண்டனைகளை ஆவியுடல் ஏற்றுக் கொள்கிறது. ஆயுட்காலம் முடியாமல் தற்கொலை, விபத்துக்கள் போன்று இடையில் மரணமடைந்தவர்களின் ஆவிகள் பேய், பிசாசுகளாக உலவுகின்றன என்கிற நம்பிக்கையும் இதிலிருக்கின்றன. அதாவது ஆவி என்பது ஒருவர் இறந்த பின்பு அவரின் எதோ ஒரு வகை எச்சம் இருந்து, அவர் வசித்த இடங்களில் அலைந்து கொண்டிப்பதான ஒரு வகை நம்பிக்கை. இறப்புக்காலம் வருவதற்கு முன்பாகவே மரணமடைந்தவர்கள் அவர்கள் இறப்புக் காலம் வரும் வரை பேயாக அலைந்து கொண்டிருப்பார்கள் என்கிற நம்பிக்கை இந்தியாவில் பெரும்பான்மையானவர்களிடம் இருந்து வருகிறது. இது ஒரு மூட நம்பிக்கை என்றாலும், ஆன்மீக நம்பிக்கை கொண்டவர்களிடையே இது அதிக அளவில் இருக்கிறது.

## ஆவியின் உருவம்
ஆவி குறித்த தகவல்கள் இடம் பெற்றுள்ள நூல்களில் அல்லது செய்திகளில் பொதுவாகக் கால்கள் அற்று, கட்டான உடம்பு அற்று அசையும் வெள்ளை மனித வடிவத் துணி போன்றது என்று ஆவி (பேய்) உருவம் குறித்து குறிப்பிடப்பட்டுள்ளது.

## கற்பனை உருவாக்கம்
இதுவரை ஆவி உள்ளதென எந்த ஒரு தகுந்த முறையிலும் நிரூபிக்கப்படவில்லை. இது மனிதனின் ஒரு கற்பனை உருவாக்கம் எனலாம்.

## விஞ்ஞானம் விளக்க முயற்சிகள்
இங்கிலாந்து நாட்டு மனோதத்துவம் மற்றும் நரம்பியல் வல்லுநர் பிரைட்லைட் இவர், காந்தவியல் மின்புலம் மூலம் ஆராய்ச்சி நடத்தி, பேய், பிசாசு இல்லை என்று உறுதி செய்துவிட்டு, அதை மக்களுக்கு உணர வைப்பதற்காக பேய், பிசாசு இருப்பதாகக் கூறப்படும் தற்போது புழக்கத்தில் இல்லாத 800 வருட பழங்காலக் கட்டடம் ஒன்றில் பாதிக்கப்பட்டவர்களைக் கொண்டு, ஆராய்ச்சியில் ஈடுபட்டார். அதில் பேய் மற்றும் பிசாசு பிடித்தவர்கள், தங்களுக்குப் பேய் பிடித்தபோது, திடீர் சத்தம் கேட்டதாகவும், இன்னும் ஒரு சிலர் குழந்தை அழுவதுபோல சத்தம் கேட்டதாகவும், வேறு சிலர் திடீரெனத் தன்னை யாரோ தொட்டுவிட்டு மறைந்துவிட்டது என்றும் கூறினார்கள்.

பேய், பிசாசு இருப்பதாகக் கூறப்படும் இடத்தில் இருந்து வழக்கத்திற்கு மாறான காந்தப் புலம் வெளிப்பட்டிருக்கலாம். மூளையில் சில நரம்புகள் பாதிக்கப்பட்டவர்கள், இந்த இடங்களுக்குச் செல்லும்போது அல்லது அதிகமாக உணர்ச்சி வசப்படுகிறவர்கள் அந்த இடத்திற்குச் செல்லும்போது வழக்கத்திற்கு மாறான காந்தப் புலம் மேற்கூறிய பிரமைகளை ஏற்படுத்தி இருக்கலாம். எனவே, பேயோ, பிசாசோ அதைச் செய்யவில்லை என்று கூறியதோடு நின்றுவிடாமல், விஞ்ஞானக் கருவிகளுடன் அவர்களுக்கு அதை நிரூபித்தும் காண்பித்தார்.

## கொள்ளிவாயுப் பேய்
சதுப்பு நிறைந்த வயல் நிலங்களில் நடக்கும் ஒருவரை இது நெருப்பாகப் பின்தொடரும் எனவும் ஓட முற்பட்டால் இதுவும் ஓடும் எனவும் கூறப்படுகிறது. அறிவியல் ரீதியில் அணுகுபவர்கள் இதைச் சதுப்பு நிலத்தின் கீழ் அழுகும் தாவரப் பாகங்களிலிருந்து உயிரிவாயு எனப்படும் மீத்தேன் வாயு கசிவதாகவும், சதுப்பு நிலத்தில் புதையும் கால் வெளியில் எடுக்கப்படும் போது வாயு வெளியேறி காற்றில் தீப்பற்றிக் கொள்ளுவதாகவும் விளக்குவர். மீத்தேன் வாயுவுக்கு, தமிழ்நாட்டில் கொள்ளிவாயு என்ற பெயர் வழங்கப்படுகிறது.

## மேற்கோள்கள்

பகுப்பு:மூடநம்பிக்கைகள்
பகுப்பு:கற்பனை உயிரினங்கள்
பகுப்பு:ஆன்மீகக் கொள்கை
ஒகாயாமா அறிவியல் பல்கலைக்கழகம்

**ஒகாயாமா அறிவியல் பல்கலைக்கழகம்** (ஜப்பானிய மொழி: 岡山理科大学, ) ஜப்பானில் உள்ள ஒகாயாமாவை  தலைமையிடமாக கொண்டு செயல்படும் தனியார் பல்கலைக்கழகம். இது 1964 ம் ஆண்டு நிறுவப்பட்டது.

## வெளிப்புற இணைப்புகள்
* அலுவல்முறை இணையத்தளம் 

பகுப்பு:சப்பானியப் பல்கலைக்கழகங்கள்
ஒகாயாமா

**ஒகாயாமா** (*Okayama*, 岡山市) சப்பான் நாட்டு நகரங்களுள் ஒன்று. ஜூன் 1, 1889 அன்று உருவாக்கப்பட்டது. ஆகஸ்ட் 2010 நிலவரப்படி, இந்த நகரத்தின் மக்கள் தொகை 705,224. ஓகாயாமா மாகாணத்தில் தலை நகராக உள்ளது. இதன் மொத்த பரப்பளவு 789.88 சதுர கி.மீ.

## வெளி இணைப்புகள்

* அதிகாரப்பூர்வ நகர இணையதளம் 

பகுப்பு:ஜப்பானிய நகரங்கள்
முக்கோணத் தள மூலக்கூற்று வடிவம்

வேதியியலில், **முக்கோணத் தள மூலக்கூற்று வடிவம்** என்பது, நடுவில் ஒரு அணுவையும், அதைச் சுற்றிலும், ஒரு முக்கோண வடிவில் வெளிப்புற அணுக்கள் எனப்படும் மூன்று அணுக்களும் ஒரே தளத்தில் அமைந்திருக்கும் ஒரு மூலக்கூற்று வடிவ மாதிரி ஆகும். ஒரு குறிக்கோள்நிலை முக்கோணத் தள அமைப்பில், மூன்று ஈந்தணைவிகளும் முழுதொத்தவை ஆகவும், பிணைப்புக் கோணங்கள் 120° ஆகவும் இருக்கும். இவ்வாறான மூலக்கூற்று இனங்கள் புள்ளித் தொகுதி D3h ஐச் சேர்ந்தவை. H<sub>2</sub>CO போல் முழுதொப்பு இல்லாத ஈந்தணைவிகளைக் கொண்ட மூலக்கூறுகள் குறிக்கோள் நிலையில் இருந்து விலகியிருக்கும். போரான் மூபுளோரைடு (BF3), பாமல்டிகைடு (H2CO), பாசுஜீன் (COCl2), கந்தக மூவொட்சைடு (SO3) என்பன முக்கோணத் தள வடிவம் கொண்ட மூலக்கூறுகளுக்கு எடுத்துக்காட்டுகள். முக்கோணத் தள வடிவம் கொண்ட அயனிகளுக்கு எடுத்துக்காட்டாக, நைத்திரேட்டு (NO3−),  காபனேட்டு அயனி (CO32−), குவானிடினியம் C(NH2) 3+ ஆகியவற்றைக் குறிப்பிடலாம்.

## இவற்றையும் பார்க்கவும்
* மூலக்கூற்று வடிவம்

## வெளியிணைப்புகள்
*3D Chem Chemistry, Structures, and 3D Molecules 
*இந்தியானா பல்கலைக்கழகம் மூலக்கூற்று அமைப்பு மையம் 
*புள்ளித் தொகுதிச் சமச்சீர் ஊடாடு எடுத்துக்காட்டுகள்  
*மூலக்கூற்று மாதிரியாக்கம்  
*அசைவூட்டிய முக்கோணத் தளக் காட்சி 

## மேற்கோள்கள்

பகுப்பு:வேதியியல்
ஊடகச் சுதந்திர சுட்டெண்

**ஊடக சுதந்திர சுட்டெண்** என்பது ஒரு நாட்டில் ஊடகங்கள் எந்த அளவுக்கு சுதந்திரமாக இயங்குகின்றது என்பது பற்றிய ஒரு அளவீடு ஆகும்.  இது உலகெங்கும் இயங்கும் 14 அமைப்புகள், 130 ஊடகவியாளர்கள், இதர ஆய்வாளர்கள், மனித உரிமை செயற்பாட்டாளர்கள் ஆகியோரிடம் இருந்து பெறப்பட்ட தகவல்களின் அடிப்படையில் அமைந்தாகும். இந்த மதிப்பீட்டை எல்லைகளற்ற செய்தியாளர்கள் அமைப்பு வெளியிடுகிறது. இந்த அறிக்கையில் மிகச் சிறிய நாடுகள் தவிர்த்து 173 நாடுகள் பற்றி தகவல் இடம்பெறுகிறது.  ஆகச் சிறந்த நாடுகளாக அயலார்ந்து, நோர்வே, கனடா போன்ற நாடுகள் இடம்பெறுகின்றன.  மிகவும் மேசமான நாடுகளாக ஈரான், வட கொரியா, சீனா, பார்மா, இலங்கை (165) ஆகிய நாடுகள் இடம்பெறுகின்றன.  இந்தியா ஒரு இடைப்பட்ட நிலையான 118 ஆம் இடத்தில் உள்ளது.

## மேற்கோள்கள்


பகுப்பு:மனித உரிமை அளவீடுகள்
பகுப்பு:சுட்டெண்கள்
ஈந்தணைவி

ஒருங்கிணைவு வேதியியலில், **ஈந்தணைவி** அல்லது **ஈனி** (*ligand*) என்பது, ஒரு ஒருங்கிணை தொகுதியில், நடுவில் உள்ள உலோக அணுவொன்றுடன் இணைந்திருக்கும் ஒரு மூலக்கூறு அல்லது அயனி ஆகும். உலோகத்துக்கும் ஈந்தணைவிக்கும் இடையில் உள்ள பிணைப்பின்போது பொதுவாக ஈந்தணைவியின் ஒன்று அல்லது ஒன்றுக்கு மேற்பட்ட இலத்திரன்கள் உலோக அணுவுக்கு வழங்கப்பட்டிருக்கும். உலோக - ஈந்தணைவிப் பிணைப்பு சமவலுப் பிணைப்பாக அல்லது அயனிப் பிணைப்பாக இருக்கக்கூடும். மேலும், உலோக-ஈந்தணைவிப் பிணைப்பு வரிசை ஒன்றிலிருந்து மூன்று வரை இருக்கலாம். ஈந்தணைவிகள் பெரும்பாலும் லூயிசுக் காரங்களாக இருக்கின்றன. மிகவும் அரிதாக இவை லூயிசு அமிலமாகவும் இருக்கக்கூடும்.

## மேற்கோள்கள்


பகுப்பு:ஒருங்கிணைவு வேதியியல்
பகுப்பு:வேதிப் பிணைப்பு
ஆன்டிகுவா குவாத்தமாலா

**ஆன்டிகுவா குவாத்தமாலா** (*Antigua Guatemala*) குவாத்தமாலா நாட்டின் மத்திய உயர்நிலங்களில் உள்ள ஒரு நகரம் ஆகும். ஆன்டிகுவா குவாத்தமாலா என்றால் "பழைய குவாத்தமாலா" என்று பொருள். இந்நகரம் யுனெஸ்கோவின் உலகப் பாரம்பரியக் களமாக அறிவிக்க்கப்பட்டுள்ளது. இங்கு 34,685 மக்கள் வாழ்கின்றனர் (2007 கணக்கெடுப்பு).

## மேற்கோள்கள்

பகுப்பு:குவாத்தமாலா
பகுப்பு:உலகப் பாரம்பரியக் களங்கள்
குவி வில்லை

இயற்பியலில் வில்லை ஒன்றின் இருபக்கமும் குவிந்து இருந்தால், அது **குவிவில்லை** (*Convex lens*) என்றழைக்கப்படுகிறது. இவை குவிலென்சுகள் என்றும் தமிழகத்தில் அழைக்கப்படுகின்றன. இலங்கையில் குவிவு வில்லை என்றும் அழைக்கப்படுகிறது. இது தன்மீது விழும் இணை ஒளிக்கற்றைகளை,  ஒரு குறிப்பிட்ட புள்ளியில் குவிக்கும் இயல்பைப் பெற்றுள்ளது. குவிவில்லைகளில் பலவகை உள்ளன. நம் கண்ணில் இருப்பது, இருபக்க குவிவில்லை ஆகும்.

குழி மற்றும் குவி வில்லைகள் இரண்டிற்கும் உருப்பெருக்கச் சமன்பாடு பொருந்தும்.

## குவிவில்லையின் பலன்கள்
*குவிவில்லைகளே பற்பல சோதனைக் கருவிகளில் பயன்படுத்தப்படுகின்றன. எ.கா: நுண்ணோக்கி, தொலைநோக்கி, இருகண் நோக்கி, போன்றவை.
* வானவியல்: 2008 ஆம் ஆண்டில், பிரபஞ்சத்தில் 23% அமைந்துள்ள, ஆயினும் கண்ணுக்குப் புலப்படாத இருட் பிண்டம் (Dark Matter) எனப்படும் மர்மமான பொருள் இருப்பதைக்  கண்டிருக்கிறார்கள். அபிள் விண்வெளித் தொலைநோக்கி மூலம், இருட்பிண்டத்தின் தளப்பரப்பு அறிய நிபுணர் பயன்படுத்திய பொறிநுணுக்க முறை, *ஈர்ப்பாற்றல் வில்லை வளைவு முறை* (*Gravitational Lensing*) ஆகும். ஒரு நோக்காளர் தூரத்திலிருக்கும் விண்மீன் பேரடை ஒன்றை உளாவும் போது, இடையில் ஓர் இருட்பிண்டம் இருந்தால், விண்மீன் பேரடையிலிருந்து எழும் ஒளிக்கோடு, வளைக்கப்பட்டு இரண்டு பிம்பங்கள் தோன்றுகின்றன. பற்பலச் சிறிய குவிவில்லைகள் மூலம் தெரிவது போல, பல பிம்பங்கள் காணப்படுகின்றன. அச்சிறு குவிவில்லைகள், ஒவ்வொன்றும் ஒரு துண்டு இருட்பிண்டம் என நிரூபிக்கப்பட்டுள்ளது. 
*இருபக்கக் குவிவில்லையால் தோன்றும் பிம்பமானது, தலைகீழாகத் தான் உண்டாகும். அப்படியிருக்க நம் கண்ணில் தெரியும் பிம்பமானது நமக்கு நேராகத் தெரிவதற்கு, நமது கண்ணிலுள்ள நரம்பு மண்டல அமைப்பின் சிறப்பான செயற்பாடே ஆகும்.


File:Convex (PSF).png|குவிவில்லை வகை
File:lens1.svg|இருபக்கக் குவிவில்லை
File:Large convex lens.jpg|ஒளி குவியும் இயல்பு
File:Focus in an eye.svg|கண்ணின் குவியம்
File:Schematic diagram of the human eye en.svg|கண்குவிவில்லை (நீலம்)
File:Realimageondetector.svg|தலைகீழ் பிம்பம்


பகுப்பு:ஒளியியல்
மச்சகந்தி

மச்சம் என்பது "மீன்" எனவும் கந்தி என்பது "நாற்றம்" எனவும் பொருள்படும். **மச்சகந்தி** என்பது உடலில் "மீன் நாற்றத்தை உடைய பெண்ணைக் " குறிக்கும். இவள் "தாசன்" என்ற வலைஞனின் வளர்ப்பு மகள் ஆவாள். இவளுடைய அழகில் மயங்கிய பராசர முனிவர், இவளுடைய உடலில் வீசிய மீன் நாற்றத்தைப் போக்கி நறுமணம் வீசச்செய்தார். இவளுடைய பெயரையும் "சத்தியவதி"  என்று மாற்றினார். இவளுக்கும் பராசர முனிவருக்கும் பிறந்தவர் வியாசர் என புராணங்கள் கூறுகின்றன. பின்னாளில் சத்தியவதி, சந்தனுவை மணந்தாள். சித்ராங்கதனும் விசித்திரவீரியனும் இவளது மகன்கள்.

பகுப்பு:மகாபாரதக் கதை மாந்தர்கள்
மதுரா விஜயம்

**மதுரா விஜயம்** 14ம் நூற்றாண்டில் கங்கதேவியால் எழுதப்பட்ட ஒரு சமற்கிருதக் கவிதை நூல். வீர கம்பராய சரித்திரம் என்றும் அழைக்கப்படுகிறது. கங்கதேவியின் கணவர் விஜயநகரப் பேரரசின் இளவரசர் குமார கம்பண்ணர் தென்னகத்தில் படையெடுத்து மதுரை சுல்தானகத்தை வீழ்த்தி மதுரையைக் கைப்பற்றுவதை இந்நூல் விவரிக்கிறது.

## கண்டுபிடிப்பும் வெளியீடும்
1900களின் ஆரம்பத்தில் இந்நூல் மீண்டும் கண்டெடுக்கப்பட்டது. பண்டிதர் என். ராம்சாமி சாஸ்திரியார் என்பார் திருவனந்தபுரத்தில் உள்ள ஒரு தனியார் பாரம்பரிய நூலகத்தை ஆய்வு செய்து கொண்டிருந்த போது இதனைக் கண்டெடுத்தார். வெறு இரு நூல்களின் ஓலைச்சுவடிகளிடையே மதுரா விஜயம் சேர்த்து இணைக்கப்பட்டிருந்தது. இவ்வாறு 61 ஓலைச்சுவடிகள் கண்டுபிடிக்கபப்ட்டன. ஒன்பது அத்தியாயங்களைக் கொண்டுள்ள இந்நூல் முழுமையாகக் கிடைக்கவில்லை - சில பாடல்கள் இன்னும் கிடைக்கவில்லை. 1924 இல் ஜி. ஹரிஹர சாஸ்திரி மற்றும் வி. சீனிவாச சாஸ்திரி ஆகியோரால் இந்நூல் திருவனந்தபுரத்தில் முதன் முதலில் அச்சிடப்பட்டது.

## உள்ளடக்கம்
மதுரா விஜயத்தில் ஒன்பது பகுதிகள் உள்ளன. முதல் பகுதிகளில் கங்க தேவி விஜயநகரப் பேரரசின் பின்புலம், முதலாவது புக்கா ராயரின் ஆட்சி சிறப்புகள், அவரது மகன் குமார கம்பண்ணரின் பிறப்பு மற்றும் வளர்ப்பு குறித்து விவரிக்கிறார். நூலின் நடுப்பகுதிகள், கம்பண்ணர் தெற்கு நோக்கி படையெடுத்து காஞ்சிபுரத்தைக் கைப்பற்றுவதை விவரிக்கின்றன. சம்புவரையர்களை வென்று காஞ்சிபுரத்தைக் கைப்பற்றிய பின்னர் கம்பண்ணர் படையெடுப்பை சற்றே நிறுத்தி ஓய்வு கொள்கிறார். அப்போது மதுரை மீனாட்சியம்மன் ஒரு பெண் வடிவில் கம்பண்ணர் முன் தோன்றி தென் தமிழ் நாட்டை மதுரை சுல்தான்களின் கொடுங்கோலாட்சியிலிருந்து விடுவிக்குமாறு வேண்டுகிறார். அதற்கிணங்கி மீண்டும் தெற்கு நோக்கிப் படையெடுக்கிறார் கம்பண்ணர். நூலின் இறுதிப்பகுதிகளில் மதுரை மீதான படையெடுப்பு, கம்பண்ணர் அடைந்த வெற்றிகள், கடைசி சுல்தான் சிக்கந்தர் ஷாவினை அவர் தனித்துப் போரிட்டு வெல்லுதல், திருவரங்கம் கோவிலை மீண்டும் பழைய நிலைக்கு உயர்த்துதல் போன்ற செய்திகள் சொல்லப்படுகின்றன.

## வரலாற்று ஆதாரம்
மதுரா விஜயமும், இப்னு பதூதாவின் பயணக் குறிப்புகளும் வரலாற்றாளர்களால் மதுரை சுல்தானகத்தின் வரலாற்றினை அறிய பயன்படுத்தப்பட்டுள்ளன.

## மேற்கோள்கள்

## வெளியிணைப்புகள்

*இந்திய எண்ணிம நூலகத்தில் மதுரா விஜயம் 

பகுப்பு:சமசுகிருத இலக்கியம்
பகுப்பு:விஜயநகரப் பேரரசு
பகுப்பு:சமசுகிருத நூல்கள்
அலெக்சிஸ் காரெல்

**அலெற்சிசு காரெல்** (Alexis Carrel; சூன் 28, 1873 - நவம்பர் 5, 1944) பிரான்சு நாட்டு அறுவை சிகிச்சை நிபுணர் மற்றும் உயிரியலாளர் ஆவார். இவர் 1912 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசினைப் பெற்றவர். இவர், குருதிக்குழல்/இரத்தநாள இணைவில் புதிய உத்திகளை உருவாக்கினார். ஒட்டறுவையியல் மற்றும் மார்பக அறுவை சிகிச்சையில் முன்னோடியாகத் திகழ்ந்தார். இருந்தபோதிலும், இவர் நாசிகளுடன் இணைந்து நல்லினவிருத்தியியல் கொள்கைகளை செயற்படுத்துவதில் துணை சென்றவர் என குற்றம் சாட்டப்பெற்றவர்.

## மேற்கோள்கள்

## வெளி இணைப்புகள்

*  including the Nobel Lecture on 11 December 1912 *Suture of Blood-Vessels and Transplantation of Organs*
* Research Foundation entitled to Alexis Carrel
*  *Time*, 16 October 1944
* Death of Alexis Carrel, *Time*, 13 November 1944

பகுப்பு:1873 பிறப்புகள்
பகுப்பு:1944 இறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:பிரெஞ்சு உயிரியலாளர்கள்
பகுப்பு:நோபல் பரிசு பெற்ற பிரான்சியர்கள்
பகுப்பு:பிரெஞ்சு மருத்துவர்கள்
மிதிவெடி

**மிதிவெடிகள்** அல்லது **கண்ணிவெடிகள்** () ஒருபோதும் தூங்குவதில்லை மலிவானவை என்பதால் யுத்தத்தில் பெருமளவிற் பாவிக்கப்பட்டது. கிளைமோர் மிதிவெடிகள் நிலத்தில் மேல் வைக்கப்படுபவை. இவை தவிர ஏனையவை பொதுவாக நிலத்தில் ஒருசில செண்டிமீட்டர் ஆழத்திலேயே புதைக்கப்படுபவை. எனினும் மிதிவெடி அகற்றுபவர்கள் பெரும்பாலும் 15 சென்டிமீட்டர் (6 அங்குலம்) வரை நிலத்தைச் சோதனை செய்து மிதிவெடிகள் அற்றது என்பதை உறுதி செய்துகொள்வர். மிதிவெடிகள் மிதிப்பதால் வெடிப்பவை ஆகவேதான் அவை மிதிவெடிகள் என்று அழைக்கப்படுகின்றது. ஜெய்ஹிந்த்,கோ போன்ற திரைப்படங்களில் வருவது போல மிதித்து எடுக்கும் போது வெடிப்பவை அல்ல, அப்படியாயின் அவை மிதித்து எடுத்தால் வெடி என்றவாறு அல்லவா அழைக்கவேண்டும்.  கிளைமோரில் உருக்கு உருளைகள் பொருத்தப்பட்டு எதிரியின் பக்கம் எனக்குறிப்பிடப்பட்ட ஓர் திசையில் வெடிக்கும். இவை *ஒரு தடவை வெடித்தால் நூறுதடவை வெடிப்பது* போல் உருக்கு உருளைகள் சிதறிச் சேதத்தை உண்டுபண்ணும். சர்வதேச நியமங்களுக்கு ஏற்ப மிதிவெடிகள் நிலத்தில் புதைக்கப்படும்போது ஓர் தளக்கோலத்திற் புதைக்கப்பட்டு அவை உரியமுறையில் பதிவு செய்யப்படும். இவை பின்னர் மிதிவெடிகளை அகற்றுவதற்கு உதவியாக இருக்கும். இலங்கையில் இலங்கை இராணுவத்தினர் புரிந்துணர்வு ஒப்பந்ததின் பின்னர் ஐக்கிய நாடுகள் அபிவிருத்தித் திட்டத்தின் மிதிவெடி நடவடிக்கைப் பிரிவிற்குக் மிதிவெடி புதைக்கப்பட்ட அறிக்கைகளைக் கையளித்தனர்.

##### மிதிவெடியின் வடிவங்கள்
* கனவுரு வடிவம் (ஜொனி 95)
* உருளை வடிவம் (ஜொனி 99, மேஜர் இளவழுதி, பி4எம்கே1, விஎஸ் 50)

##### மிதிவெடியின் நிறங்கள்
* பச்சை (ரைப் 72)
* மண்ணிறம் (பீ4எம்கே1, விஎஸ் 50)

விடுதலைப் புலிகள் பிளாஸ்டிக் கதிரைகள், ஏனைய பிளாஸ்டிக் பொருட்களை உருக்கி மிதிவெடிகளைத் தயார்செய்ததால்,  விடுதலைப் புலிகளின் மிதிவெடிகளை நிறங்கள் ஊடாக அடையாளம் காண்பது கடினமானதாகும்.

மிதிவெடிகள் இரண்டு வகைப்படும்

##### மனிதர்களுக்கு எதிராவை
இராணுவரீதியாக போரில் ஒருவரைக் கொல்வதை விட காயப்படுத்துவது உளரீதியாகவும் (காயப்பட்டவர் சண்டையில் ஈடுபடுவரின் பக்கத்திற்கே கொண்டுவரவேண்டி இருப்பதாலும் அவர் வரும் போது ஆ, ஊ என ஒலி எழுப்புவதாலும்) ஆட்பலரீதியாகவும் (காயப்பட்டவருடன் காயப்பட்டவர்களைத் தூக்குவதற்கு ஆட்கள் தேவைப்படுவதால்) சண்டையில் ஈடுபடுவர்களில் பலம் குறைவடைகிறது. இலங்கையில் இவையே மிகப்பெருமளவிற் பாவிக்கப்பட்டது. மனிதர்களுக்கு எதிரான மிதிவெடிகள் மனிதர்களுக்கு மாத்திரம் அல்லாமல் பசுக்களிற்கும் பாதிப்பை உண்டு பண்ணும்.

இலங்கையிற் பாவிக்கப்பட்டவை
* ஜொனி 95, ஜொனி 99 (ரங்கன்), ஜொனி மின்சார மிதிவெடி
* மேஜர் இளவழுதி
* பாக்கிஸ்தானிய பி4எம்கே1
* விஎஸ் 50
* ரைப் 72
* எம் 969
* கிளைமோர்

#### வாகனங்களுக்கு எதிரானவை
இவை பெரும்பாலும் கவச வாகனங்களை இலக்கு வைத்தே நிலத்தில் புதைக்கப்படுபவை, என்றாலும் வாகனங்கள் சென்றாலும் வெடிக்கூடியவை. அமெரிக்க எம் 15 போன்றவை சுமார் 100 கிலோ எடைக்கு மேற்பட்டால் மாத்திரமே வெடிக்கூடியவை, எனவே மனிதர்கள் நடந்து போனாலும் வெடித்தல் நிகழாது. எனினும் ஏனையவற்றில் வெடித்தலை ஆரம்பிப்பது மனிதர்களுக்கு எதிரான மிதிவெடி என்பதால் மனிதர்கள் போனாலும் வெடிக்ககூடியவை. இவை கூடுதலான வெடிபொருட்களைக் கொண்டிருப்பதால் பாரிய சேதத்தை உண்டுபண்ணும் ஆயினும் இவை எண்ணிக்கையிற் குறைவாகவே இலங்கையிற் காணப்படுகிறது.

இலங்கையிற் பாவிக்கப்பட்டவை
* அம்மான்
* அம்மான் 2000
* சலாகை
* எம் 15

## மேலதிக வாசிப்பு
* மிதிவெடி அபாயக் கல்வி

## மேற்கோள்கள்

பகுப்பு:பொறி வெடிகள்
பகுப்பு:சீனக் கண்டுபிடிப்புக்கள்
நீல்ஸ் ரிபெர்க் ஃபின்சென்

**நீல்ஸ் ரிபெர்க் ஃபின்சென்** (Niels Ryberg Finsen, டிசம்பர் 15, 1860 - செப்டம்பர் 24, 1904) டேனிஷ் மருத்துவர் மற்றும் ஆய்வாளராவார். இவர் 1903 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசினைப் பெற்றவர். ஒளிக்கதிர்வீச்சினைக்கொண்டு சாதாமுருடு (Lupus vulgaris) நோய் சிகிச்சைக்கு பங்களித்தவர். கோபன்ஹேகன் பல்கலைக்கழகத்தில் இவருடைய பெயரில்  ஃபின்சென் ஆய்வகம் 1896 ஆம் ஆண்டில்  அமைக்கப்பட்டு பின்னர் கோபன்ஹேகன் பல்கலைக்கழக மருத்துவமனையுடன் இணைக்கப்பட்டது.

## மேற்கோள்கள்

பகுப்பு:நோபல் மருத்துவப் பரிசு பெற்றவர்கள்
பகுப்பு:டென்மார்க் அறிவியலாளர்கள்
பகுப்பு:1860 பிறப்புகள்
பகுப்பு:1904 இறப்புகள்
பகுப்பு:நோபல் பரிசு பெற்ற டென்மார்க்கர்கள்
சமவாய்ப்பு மாறி

கணிதத்தின் ஒரு பிரிவான புள்ளியியலில் **சமவாய்ப்பு மாறி** அல்லது **தன்னிச்சை மாறி** அல்லது **எழுமாற்று மாறி** (*random variable*) என்பது, நிகழ்தகவு வெளியிலிருந்து மெய்யெண்களுக்கு வரையறுக்கப்படும் அளவிடக்கூடியதொரு சார்பாகும். பலவகையான சமவாய்ப்பு மாறிகள் உள்ளன. அவற்றுள் பொதுவானவை, **தனித்த சமவாய்ப்பு மாறி,** **தொடர் சமவாய்ப்பு மாறி** ஆகும். முடிவுறு (முடிவுறா) எண்ணுறு மதிப்புகளை அடையும் சமவாய்ப்பு மாறியானது தனித்த சமவாய்ப்பு மாறி எனவும், ஒரு இடைவெளியில் இருக்கக்கூடிய அனைத்து மதிப்புகளையும் அடையக்கூடிய சமவாய்ப்பு மாறி, தொடர் சமவாய்ப்பு மாறி எனவும் அழைக்கப்படுகின்றன. இதுவரை நிரந்தரமானதொரு மதிப்பளிக்கப்படாத, ஆனால் வேறுபட்ட மதிப்புகளை அடையக்கூடிய மாறியாகச் சமவாய்ப்பு மாறியைக்  கருதலாம். மேலும் அதனை ஒரு சோதனையின் விளைவுகளின் எண்வடிவ விளக்கமாகவும் கருதலாம்.

## எடுத்துக்காட்டுகள்
### தனித்த சமவாய்ப்பு மாறிகள்
*சீரான ஒரு நாணயத்தைச் சுண்டும்போது கூறுவெளி:

:\Omega = \{\text {H T}\} 

இங்கு *Y* என்ற சமவாய்ப்பு மாறியைப் பின்வருமாறு வரையறுக்கலாம்.
: 
    Y(\omega) = \begin{cases}
          1, & \text{if} \ \ \omega = \text{heads} ,\\
          0, & \text{if} \ \ \omega = \text{tails} .
        \end{cases}
  

இச்சமவாய்ப்பு மாறியின் நிகழ்தகவு நிறைச் சார்பு:
:\rho_Y(y) = \begin{cases}\frac{1}{2},& \text{if }y=1,\\
\frac{1}{2},& \text{if }y=0.\end{cases}

*ஒரு சீரான பகடையை உருட்டும் சமவாய்ப்புச் சோதனையின் கூறுவெளி:

:\Omega = {1, 2, 3, 4, 5, 6}

இங்கு சமவாய்ப்பு மாறி X ஐ, பகடையை ஒருமுறை உருட்டும்போது விழும் எண்ணாக எடுத்துக் கொண்டால்,

:X(\omega) = \begin{cases}1,& \text{if a 1 is rolled} ,\\
2,& \text{if a 2 is rolled} ,\\
3,& \text{if a 3 is rolled} ,\\
4,& \text{if a 4 is rolled} ,\\
5,& \text{if a 5 is rolled} ,\\
6,& \text{if a 6 is rolled} .\end{cases}

:\rho_X(x) = \begin{cases}\frac{1}{6},& \text{if }x=1,2,3,4,5,6,\\

0,& \text{otherwise} .\end{cases}

### தொடர் சமவாய்ப்பு மாறிகள்

ஒரு சுழலி, கிடைநிலையான திசையில் சுழலும்போது அதன்  திசை ஒரு தொடர் சமவாய்ப்பு மாறியாகும். இத்திசைகளை வடக்கு, வடமேற்கு, தெற்கு, தென்கிழக்கு... எனக் குறிக்கலாம். ஆனால் சமவாய்ப்பு மாறியின் மதிப்புகள் மெய்யெண்களாக இருப்பது வசதியானது என்பதால் சுழலும் கோணத்தின் அளவை, வடக்கிலிருந்து கடிகாரத்திசையில் அளக்கப்பட்ட பாகைகளில் கொள்ளலாம். எனவே இச்சமவாய்ப்பு மாறியின் மதிப்புகள் [0, 360) என்ற இடைவெளியில் அமையும்.

சமவாய்ப்பு மாறி:  ***X*** = சுழன்ற கோணம்.

சுழற்சியின் போது சுழன்ற கோணத்தின் அளவு குறிப்பிட்ட ஒரு மெய்யெண்ணாக இருப்பதற்கான  நிகழ்தகவு பூச்சியம். எனினும் சுழன்ற கோண அளவு, ஒரு குறிப்பிட்ட இடைவெளியாக இருப்பதற்கான நிகழ்தவு ஒரு நேர்ம எண்ணாகும். எடுத்துக்காட்டாக சுழன்ற கோணத்தின் அளவு [0, 180]  என்ற இடைவெளியில் உள்ள ஏதாவதொரு மதிப்பாக இருப்பதற்கான நிகழ்தகவு ½.

தொடர் சமவாய்ப்பு மாறியின் நிகழ்தகவானது, நிகழ்தகவு அடர்த்திச் சார்பு எனப்படும். இந்தச் சோதனையில் ***X*** ன் நிகழ்தகவு அடர்த்தி 1/360 ஆகும்.  இடைவெளி [0,&nbsp;360)  ன் எந்தவொரு உள் இடைவெளிக்கான நிகழ்தவையும், அவ்விடைவெளியின் நீளத்தை 1/ 360 ஆல் பெருக்கிக் கணக்கிடலாம்.

பொதுவாக, ஒரு இடைவெளியில் தொடர் சமவாய்ப்பு மாறியின் நிகழ்தகவைக் கணக்கிட அதன் நிகழ்தகவு அடர்த்திச் சார்பை [f(x)] அந்த இடைவெளியில் தொகையிடுதல் வேண்டும்.
: \operatorname P [a \leq X \leq b] = \int_a^b f(x) \, \mathrm{d}x .

## மேற்கோள்கள்

பகுப்பு:புள்ளியியல்
பகுப்பு:நிகழ்தகவு
ஆனந்த பூங்காற்றே

***ஆனந்த பூங்காற்றே*** (*Anantha Poongatre*) 1999 இல் வெளிவந்த தமிழ்த் திரைப்படமாகும். இப்படத்தில் கதாநாயகனாக அஜித் குமாரும், கதாநாயகியாக மீனாவும் நடித்துள்ளனர். முக்கிய கதாப்பாத்திரத்தில் கார்த்திக் நடித்தார். இந்தப் படத்தை ராஜ் கபூர் இயக்கியிருந்தார்.

## நடிகர்கள்
*அஜித் குமார்
*மீனா
*கார்த்திக்
*மாளவிகா
*விஜயகுமார்
*ராசன் பி.தேவ்
*மணிவண்ணன்
*வடிவேலு
*மனோபாலா

## பாடல்கள்
இத்திரைப்படத்தின் பாடல்களுக்கு தேவா இசையமைத்துள்ளார்.
 மீனாட்சி மீனாட்சி என்ற பாடலை பொன்னியின் செல்வன் இயற்றினார். ஏனைய பாடல்களை வைரமுத்து இயற்றினார். 

## மேற்கோள்கள்

## வெளி இணைப்புகள்
* 

பகுப்பு:1999 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:மாளவிகா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மனோபாலா நடித்த திரைப்படங்கள்
தனசேகர்

**வே .தனசேகர் ** (பி. மே 30, 1969) தமிழ் எழுத்தாளர் மற்றும்  பாடகர்

http://www.fotothing.com/dhanasekar/
https://www.facebook.com/dsekar1
https://soundcloud.com/dhanasekar
## வாழ்க்கைக் குறிப்பு
தனசேகர்  திரு க.வேணுகோபாலுக்கும், திருமதி குப்பமாளுக்கும் 1969 வருடம், விழுப்புரம் மாவட்டம் , கள்ளகுறிச்சி , கசிராயப்பாலயத்தில் பிறந்தார், துவக்க கல்வி, கள்ளகுறிச்சி, திட்டக்குடி, சின்னசேலம், அம்மையகரம் ,ஆகிய ஊர்களில் பயின்றார் .தனது பொறியியல் கல்வியை சிதம்பரம் அண்ணாமலை பல்கலைக்கழகத்தில் பயின்றார் .

## பணி வாழ்க்கை
தனது கல்லூரி வாழ்க்கைக்கு பின் மக்கள் பிரச்னை என்கிற வாரஇதழில் பணிபுரிந்தார், பின் தனது இருபத்தி ஓராம் வயதில் தனது முதல் நூலை கலைஞன் பதிப்பகத்தின் வழியும், தொடர்ந்து நியூ செஞ்சுரி புத்தக நிறுவனத்தின் வழியாகவும் வெளியிட்டார். தினமணி யில் தொடர்ந்து மூன்று வருடங்கள் தினமணி சுடர் என்கிற பின்னிணைப்பில் அறிவியல் கட்டுரை மற்றும் சொல்லாக்க மேடை எழுதி வந்தார். பின் பொது காப்பீட்டு நிறுவனத்தில் சேத மதிபீட்டாளராக பணி புரிந்து வருகிறார் .

## இலக்கியப் பங்களிப்புகள்

பகுப்பு:தமிழக எழுத்தாளர்கள்
பகுப்பு:1969 பிறப்புகள்
பகுப்பு:விழுப்புரம் மாவட்ட மக்கள்
போரம்மா உனையன்றி யாரம்மா

**போரம்மா உனையன்றி யாரம்மா** என்பது ஒரு ஈழப் போராட்டப் பாடல். இப்பாடலை குமாரசாமி, பார்வதி சிவபாதம் இருவரும் இணைந்து பாடியிருந்தார்கள்.

## இசை
இப்பாடலுக்கான இசையில் பாரம்பரிய உடுக்கு இசைக்கருவி பயன்படுத்தப்பட்டுள்ளது.

## பாடல் வரிகள்
போரம்மா
உனையன்றி யாரம்மா

செந்தணலில் வெந்திடினும் எங்கள்பகை கொல்வோம்
தேடிவரும் எங்கள்பகை ஓடிவிடச் செய்வோம்
ஓடிவிடச்செய்வோம் ஓடிவிடச்செய்வோம்
அண்ணன்பெயர் சொல்வோம் அச்சமில்லை என்போம்
அண்ணன்பெயர் சொல்வோம் அச்சமில்லை என்போம்
அண்ணன்பெயர் சொல்வோம் அச்சமில்லை என்போம்
இங்கு தமிழ்ஈழமது பொங்கிவர வெல்வோம்

அண்ணன் பிரபாகரனின் கண்ணில் எழும்பொறிகள்
ஆணையிடும் போதினிலே ஆடும் கரும்புலிகள்
ஆடும் கரும்புலிகள் ஆடும் கரும்புலிகள்
வெண்சபதம் செய்வோம் வெடிகளென ஆவோம்
வெண்சபதம் செய்வோம் வெடிகளென ஆவோம்
வெண்சபதம் செய்வோம் வெடிகளென ஆவோம்
எங்களுயிர் தந்தெமது எதிரிகளைக் கொல்வோம்

மின்னல் தன்னைக் கண்ணில் கொண்டு
வீசும் காற்றின் வேகம் கொண்டு
மண்ணில் வந்த வேங்கையம்மா போரம்மா
மண்ணில் வந்த வேங்கையம்மா -நாங்கள்
மண்ணில் வந்த வேங்கையம்மா

அண்ணன்சொன்ன வேதம் கேட்டு
விண்ணைக்கூட மண்ணில் வீழ்த்தி
ஆடும் கரும்புலிகளம்மா போரம்மா
ஆடும் கரும்புலிகளம்மா -நாங்கள்
ஆடும் கரும்புலிகளம்மா -நாங்கள்
ஆடும் கரும்புலிகளம்மா

பகுப்பு:ஈழப் போராட்டப் பாடல்கள்
ஆல்வார் குல்ஸ்ட்ரான்ட்

**ஆல்வார் குல்ஸ்ட்ரான்ட்** (Allvar Gullstrand, சூன் 5, 1862 - சூலை 28, 1930) ஒரு சுவீடிய விழியியலாளர் (கண் மருத்துவர்) ஆவார். இவர் உப்சாலா பல்கலைக்கழகத்தில் தொடர்ந்து (1894-1927) கண் மருத்துவம், மற்றும் ஒளியியல் துறைகளில் பேராசிரியராகப் பணி புரிந்து வந்தார். 1911 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசினைப் பெற்றவர். இவர், கண்களில் ஏற்படும் ஒளி சிதைவினையும், ஒளியியல் உருமத்தினையும் கண்டறிய இயல்கணித முறைகளைப்பயன்படுத்தினார். உருப்பிறழ்ச்சி (astigmatism), விழி அகநோக்கியினை மேம்படுத்துதல் மற்றும் கண்புரை நீக்கியபின் திருத்துவில்லைகளை உபயோகித்தல் ஆகியவற்றில் நடத்திய ஆய்விற்காக பாராட்டப்படுகிறார்.

## மேற்கோள்கள்

பகுப்பு:1862 பிறப்புகள்
பகுப்பு:1930 இறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற சுவீடியர்கள்
பகுப்பு:சுவீடன் மருத்துவர்கள்
பகுப்பு:சுவீடன் உயிரியலாளர்கள்
அத்தி (சேரர்படைத் தலைவன்)

சங்கப்பாடல்களில் **அத்தி** என்னும் பெயருடன் இரண்டு பேர் உள்ளனர்.

ஒருவன் சோழ அரசன் கரிகாலனின் மகளான ஆதிமந்தியின் காதலன். இவனது முழுப்பெயர் ஆட்டனத்தி.
மற்றொருவன் சோழ அரசன் பெரும்பூட் சென்னியின் பகையாளி.
பகையாளி என்பதால் இவனைச் சேரர் படைத்தலைவன் என்று அறிஞர்கள் கருதுகின்றனர்.

போர் என்னும் ஊரைத் தலைமை இடமாக வைத்துக்கொண்டு பழையன் என்பவன் ஆண்டுவந்தான். இவன் சோழனின் நண்பன் அல்லது படைத்தலைவன். இவனை அவனது தலைநகருக்கு அருகிலிருந்த கட்டூர் என்னுமிடத்தில் ஏழு-பேர் கூட்டாகச் சேர்ந்து தாக்கிக் கொன்றனர். நன்னன், ஏற்றை, அத்தி, கங்கன், கட்டி, கணையன், புன்றுறை என்போர் அந்த ஏழு-பேர்.

இந்தப் பாடலில் அத்தி "நறும்பூண் அத்தி" என்று சிறப்பிக்கப்பட்டுள்ளான்.
## அடிக்குறிப்பு

பகுப்பு:சேர படைத்தலைவர்கள்
பகுப்பு:சங்ககாலப் படைத்தலைவர்கள்
அந்துவன் கீரன்

காவட்டனார் என்னும் புலவர் பாடியுள்ள இரண்டு பாடல்களில் ஒன்று புறநானூறு 359 எண்ணுள்ள பாடல். 
இந்தப் பாடலின் அடியில் **அந்துவன் கீரனை**ப் பாடியது என்னும் குறிப்பு உள்ளது. பாடலில் இவன் பெயர் இல்லை. பாடல் பெருங்காஞ்சி என்னும் துறையைச் சேர்ந்தது. 

பல நாடுகளை வென்று ஆண்ட அரசர்களும் இறுதியில் தம் உடலை நரியும் பேயும் தின்ன இடுகாடு சென்றடைந்தனர். உனக்கும் ஒருநாள் இது வரும். எனவே ஆண்டு சென்ற பின்னரும் உன் பெயர் விளங்கும் செயல்களை இப்போதே செய் - என்று புலவர் அந்துவன் கீரனுக்கு அறிவுறுத்துகிறார்.

பழியை விரும்பாதே.
புகழை விரும்பு
ஆசைப்பட்டதைப் பேசாதே
நல்லதையே பேசு
இரவலர் விரும்பாவிட்டாலும் அவர்களுக்குத் தேருடன் கூடிய பரிசுகளை வழங்கு

ஆகியவை புலவர் அந்துவன் கீரனுக்குக் கூறிய அறிவுரை.

## இவற்றையும் ஒப்பிட்டுக்கொள்க
*அந்துவன்
*அந்துவஞ்சாத்தன்
*அந்துவன் செள்ளை
*நல்லந்துவனார்
## மேற்கோள் குறிப்பு

பகுப்பு:சங்ககால அரசர்கள்
அந்துவன் செள்ளை

**அந்துவன் செள்ளை** சேர அரசன் இளஞ்சேரல் இரும்பொறையின் தாய். இரும்பொறை பதிற்றுப்பத்து நூலில் பாராட்டப்பெறும் ஒன்பதாம் பத்தின் பாட்டுடைத் தலைவன். இந்தப் பத்தின் பதிகப்பாடல் இவனது பெற்றோர் பெயர்களைக் குறிப்பிடுகிறது.

குட்டுவன் இரும்பொறை இவனது தந்தை.
தாய் அந்துவன் செள்ளை.
இந்த அந்துவன் செள்ளை என்பவள் மையூர் கிழான் என்பவனின் வேண்மாள்.

தள்ளை என்பது தாயைக் குறிக்கும் திசைச்சொல். அதுபோலச் செவிலியைக் குறிக்கும் திசைச்சொல் செள்ளை.

சேர அரசன் அந்துவனின் செவிலித் தாயை மையூர் கிழான் மணந்துகொண்டான். வேளிர் குடி மகளை "வேண்மாள்" என்றனர்.
இந்த வேண்மாளின் மகள் குட்டுவன் இரும்பொறைக்கு மனைவியானாள். இவர்களின் மகன்தான் இளஞ்சேரல் இரும்பொறை.

பதிகத்தில் உள்ள தொடர்
:"குட்டுவன் இரும்பொறைக்கு மையூர் கிழாஅன் வேண்மாள் அந்துவனை செள்ளை ஈன்ற மகன் ... இளஞ்சேரல் இரும்பொறை"

## மேலும் காண்க
*அந்துவன்
*அந்துவஞ்சாத்தன்
*அந்துவன் கீரன்
*நல்லந்துவனார்

பகுப்பு:சேர அரசிகள்
திருவனந்தபுரம்

**திருவனந்தபுரம்** என்பது இந்தியாவிலுள்ள கேரள மாநிலத்தின் தலைநகராகும். இந்நகரானது, திருவனந்தபுரம் என்றழைக்கப்படும் மாவட்டத்தின் ஒரு பகுதியாகும். இந்நகரம் மகாத்மா காந்தியால் இந்தியாவின் **பசுமை நகரம்** என அழைக்கப்பெற்றது. கேரளாவின் பெரிய நகரமும், அதிக நகரம் கொண்ட நகரமும் இதுவே. இந்திய நடுவணரசின் ஆய்வுக்கழகங்களும் கேரள மாநில அரசின் அலுவலங்களும் இங்கே உள்ளன. இந்நகரம் கேரளாவின் சிறந்த நகரமாக அறியப்படுகிறது. மேலும் கேரள மாநில உள்ளாட்சி அமைப்பின்படி சுமார் நூறு (100) வார்டுகளைக் கொண்ட கேரள மாநிலத்தின் மிகப்பெரிய மாநகராட்சி ஆகும்.

## பெயர்க் காரணம்
தமிழ்ச் சொற்களான திரு, அனந்த, புரம் ஆகிய பதங்களின் இணைப்பே திருவனந்தபுரமாகும். திருமாலின் வாகனம் கருடாழ்வாரின் அண்ணனான அனந்தன் என்ற பாம்பின் மீதே திருமால் (அரங்கநாதர்) படுத்திருப்பார். இவ்வூரிலுள்ள புகழ்பெற்ற அரங்கநாதர் திருக்கோயிலால் இப்பெயர் வந்தது. 
[வலது|thumb|300px|[பத்மநாப சுவாமி கோவில்|திரு பத்மநாபசாமி கோயில் கோபுரம்]]

## வரலாறு
பொ.ஊ. 1745 முதல் 1949 வரை திருவிதாங்கூர் சமஸ்தானத்தின் தலைநகராகத் திருவனந்தபுரம் இருந்து வந்தது. 1949-இக்குப் பிறகு இது திரு-கொச்சியின் தலைநகராக இருந்தது. நவம்பர் 1, 1956-இல்  கேரள மாநிலம் உருவான போது அதன் தலைநகராகத் தேர்வு செய்யப்பட்டது. இங்குள்ள திரு பத்மநாப சுவாமி கோயிலைக் கட்டியவர் தமிழர் ஆவார்.

## விளையாட்டுகள்
மட்டைப் பந்தாட்டம் மற்றும் கால் பந்தாட்டங்கள் இந்நகரில் பிரபலமானவை. முக்கியமான மட்டைப் பந்தாட்ட மைதானங்கள் இங்கு உள்ளன. கைப்பந்து, கூடைப்பந்து ஆகிய விளையாட்டுகள் பள்ளிகளில் கற்றுத் தரப்படுகின்றன. கோல்ப் விளையாட்டும் சிலரால் விளையாடப்படுகிறது.

## ஊடகம்
பெரும்பாலான நாளிதழ்கள் மலையாளத்திலும் ஆங்கிலத்திலும் பதிப்பிக்கப்படுகின்றன. பெரும்பாலான மலையாள தொலைக்காட்சிகள் இந்நகரத்தைத் தலைமையிடமாகக் கொண்டு இயங்குகின்றன. திரையரங்குகளில் மலையாளம், ஆங்கிலம், தமிழ், இந்தி ஆகிய மொழிப் படங்கள் திரையிடப்படுகின்றன. இந்தியாவின் முன்னணி தொலைபேசி சேவை வழங்கும் நிறுவனங்கள் இங்கும் தங்கள் சேவையை வழங்குகின்றன. இங்குத் திரையிடப்படும் தமிழ் திரைப்படங்கள் பெரும்பாலும் தமிழிலேயே திரையிடப்படுகின்றன. இந்த நகரத்தின் மேற்கில் தமிழர்கள் அதிக அளவிலும், கிழக்கில் கணிசமான அளவிலும் வாழ்கின்றனர்.

## போக்குவரத்து
* பன்னாட்டு விமான நிலையம்
* இரயில் நிலையம்
* பேருந்து நிலையம்

## சாஸ்தமங்கலம்
திருவனந்தபுர நகரத்தில் ஒரு பிரபலமான குடியிருப்புப் பகுதி சாஸ்தமங்கலம். **ஸதமங்கலம்** என்ற பெயரில் இருந்து  **சாஸ்தமங்கலம்** என்ற பெயர் வந்ததாகக் கூறுவர். இது நேப்பியர் அருங்காட்சியகத்தில் இருந்து 3 கி.மீ. தொலைவில் உள்ளது.  இஃது ஒரு சந்திப்புப் பகுதியாகும். இங்கிருந்து வட்டியூர்க்காவு, வெள்ளையம்பலம், எடப்பழிஞ்சி மற்றும் பெரூர்கட (வழி:பிப்பின்மூடு) போன்ற ஊர்களுக்குச் செல்லலாம்.

## சான்றுகள்

## வெளி இணைப்புகள்
* [GeoHack - திருவனந்தபுரம்](https://geohack.toolforge.org/geohack.php?pagename=%E0%AE%A4%E0%AE%BF%E0%AE%B0%E0%AF%81%E0%AE%B5%E0%AE%A9%E0%AE%A8%E0%AF%8D%E0%AE%A4%E0%AE%AA%E0%AF%81%E0%AE%B0%E0%AE%AE%E0%AF%8D&params=08_31_26.8_N_76_56_11.8_E_type:city(957730))

*Official District website 
*Government of Kerala Website on Thiruvananthapuram District

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:இந்திய மாநிலங்களின் தலைநகரங்கள்
பகுப்பு:கேரளாவிலுள்ள மாநகரங்கள்
பகுப்பு:திருவனந்தபுரம் மாவட்டத்தில் உள்ள ஊர்களும் நகரங்களும்
குண்டு எறிதல்

right|thumb|250px|குண்டெறிதல் படம்
**குண்டெறிதல்** ஓர் இரும்புப் பந்தை எவ்வளவு தூரம் எறிய முடியும் என்று பார்க்கும் ஒரு தட கள விளையாட்டு ஆகும். நான்கு வகையான எறியும் போட்டி விளையாட்டுக்களில் **குண்டு எறிதல்** (*shot-put*) விளையாட்டும் ஒன்று.

## விளையாட்டு முறைகள்

இந்தக் குண்டு எறிதல் விளையாட்டில் இரண்டு முறைகள் உள்ளன. அவை டிஸ்கோபெட் முறை, ஓப்ரியன் முறை.
இந்த போட்டியில் பிடித்தல், நிற்கும் நிலை, சறுக்குதல் மற்றும் எறிதல் என்பன முக்கியத் திறன்களாக உள்ளன.

## குண்டின் எடை
இந்த விளையாட்டுப் போட்டியில் வயதுக்கேற்ப 4, 6, 7.26 கிலோ கிராம் எடை அளவுடைய குண்டுகள் பயன்படுத்தப்படுகிறது. பொதுவாக ஆண்களுக்கு 7.26 கிலோ கிராம் எடையுள்ள குண்டும், பெண்களுக்கு 4 கிலோ கிராம் எடையுள்ள குண்டும் போட்டிகளில் பயன்படுத்தப்படுகிறது.

## குண்டெறியும் முறை
குண்டு எறிபவர் 7 அடி வட்டத்துக்குள் நின்று எறிவார். வட்டத்தை மீறினால் அது தவறு. ஒரு குறிப்பிட்ட எறி பரப்புக்குள் எறிய வேண்டும். பந்து அந்த பரப்பை விலக்கி வீழ்ந்தால் அது தவறு. எறியும் பொழுது கழுத்தடிக்கு அருகில் பந்தை வைத்து எறிய வேண்டும். எறியும் பொழுது கையை கழுத்துக்கு நேர் வெளியே வீசி எறிய வேண்டும்.

## மேற்கோள்கள்

பகுப்பு:தடகள விளையாட்டுகள்
பகுப்பு:தனிநபர் விளையாட்டுக்கள்
கச்சமங்கலம்

**கச்சமங்கலம்** (*kachamangalam*) என்பது தமிழ்நாட்டின், தஞ்சாவூர் மாவட்டத்திலுள்ள, பூதலூர் ஊராட்சி ஒன்றியத்தில் உள்ள ஒரு சிற்றூர் ஆகும். இது கச்சியராயன்மங்கலம் எனவும் அழைக்கப்படுகிறது. இந்த ஊராட்சி மன்றத் தலைவராக ரெங்கராஜ் மற்றும் துணைத்தலைவராக ஜான்பீட்டர் இருந்து வருகின்றனர்.

## பெயர்க் காரணம்
இங்கு மீன்கள் அதிக அளவில் கிடைப்பதால் அதனைக் கருவாடு போட்டு (அதனைக் கச்சல் என்ற சொல்லால் குறிப்பார்கள்). அதனால் கச்சல் அதிகமாக கிடைப்பதால் கச்சமங்கலம் என்ற பெயர் பெற்றுள்ளது.

## பள்ளிகள்
* ஊராட்சி ஒன்றியத் தொடக்கப்பள்ளி
நடுநிலைப்பள்ளி

## கோயில்கள்
* கிறிஸ்தவ மாதா கோவில்.
* செவந்திலிங்கவிநாயகர் கோயில்.
* வெண்ணாற்றின் வட கரையில்  வேங்கடத்தான் கோயில். 
* வெண்ணாற்றின் தென் கரையில் முனியாண்டவர் கோயில்.
* காளியம்மன் கோவில் உள்ளது.

## தொழில்கள்
*  விவாசாயம்
* மீன்பிடி
* பேரீச்சை பழ நிறுவனத்தில் பழக்கொட்டை எடுப்பது.

## அருகாமையில் உள்ள சிற்றூர்கள்
*. மேகளத்தூர்
* மாரநேரி
* இளங்காடு
* ஒரத்தூர்
* பாதிரக்குடி
* செய்யாமங்கலம்
* அகரப்பேட்டை
* தொண்டமான்பட்டி

## மேற்கோள்கள்

## வெளி இணைப்புகள்
* விக்கிமேப்பியாவில் கச்சமங்கலம் அமைவிடம்

பகுப்பு: தஞ்சாவூர் மாவட்டத்திலுள்ள கிராமங்கள்
டாக்கார் சண்டை

**டாக்கார் சண்டை** என்பது இரண்டாம் உலகப் போரில் செனெகல் நாட்டின் துறைமுகமான டாக்கார் நகரைக் கைப்பற்ற நேச நாடுகள் மேற்கொண்ட ஒரு சண்டை. பெப்ரவரி 1940 இல் நடைபெற்ற இது மெனஸ் நடவடிக்கை என்று குறிப்பெயரிடப்பட்டிருந்தது.

ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. அவ்வாறு பிரெஞ்சு மேற்கு ஆப்பிரிக்கா (தற்போதைய செனெகல்) விஷி ஆதரவாளர்களின் கட்டுப்பாட்டில் இருந்தது. அதனைக் கைப்பற்றி தங்கள் கட்டுப்பாட்டில் கொண்டுவர விடுதலை பிரெஞ்சுப் படைகளும் நேச நாடுகளும் விரும்பின. இதற்காக ஒரு குறிக்கோள் படைப்பிரிவு பிரெஞ்சு மேற்கு ஆப்பிரிக்காவுக்கு அனுப்பப்பட்டது. செப்டம்பர் 23, 1940 அன்று செனெகலின் தலைநகர் டாக்கார் நகரை அடைந்த இக்குறிக்கோள் படைப்பிரிவின் போர்க்கப்பல்கள் அந்நகரைத் தாக்கத் தொடங்கின. அடுத்த இரு நாட்கள் டாக்கார் நகரின் விஷி பாதுகாவல் படைகளுக்கும் நேச நாட்டுப் படைகளுக்குமிடையே சண்டை நிகழ்ந்தது. டாக்கார் நகரைக் கைப்பற்றும் முயற்சியை விஷி படைகள் முறியடித்து விட்டன. சேதமடைந்த கப்பல்களுடன் நேச நாட்டுக் குறிக்கோள் படை திரும்பி விட்டது.

## மேற்கோள்கள்

பகுப்பு:நடுநிலக்கடல் களம் (இரண்டாம் உலகப் போர்)
பகுப்பு:1940 நிகழ்வுகள்
யாவுண்டே

**யாவுண்டே** (en: Yaoundé), கமரூன் நாட்டின் தலைநகரமும் இரண்டாவது பெரிய நகரமுமாகும். நாட்டின் பெரிய நகரமாக டோவாலா (Douala) விளங்குகின்றது. இது கடல்மட்டத்திலிருந்து 750 மீட்டர் (2500 அடி) உயரத்தில் நாட்டின் மத்திய பகுதியிலுள்ளது.

பகுப்பு:கமரூனின் நகரங்கள்
பகுப்பு:ஆப்பிரிக்கத் தலைநகரங்கள்
கொலம்பிய மக்கள்

**கொலம்பிய மக்கள்** (*Colombian people*) என்பது கொலம்பியா நாட்டில் வாழ்பவரைக் குறிக்கிறது. இவர்களுள் பெரும்பாலானோர் எசுப்பானிய மொழி பேசும் ரோமன் கத்தோலிக்கர்கள். இவர்கள் ஐரோப்பியர்கள், ஆப்பிரிக்கர்கள், மற்றும் அமெரிந்தியர்கள் ஆகிய மரபுகளின் கலப்பினால் உருவானவர்கள். 2006 ஆம் ஆண்டில் கொலம்பியாவின் மக்கள்தொகை சுமார் 43.6 மில்லியன். லத்தீன் அமெரிக்காவில் பிரேசில் மற்றும் மெக்சிகோவை அடுத்து மூன்றாவது அதிக மக்கள்தொகை கொண்ட நாடு கொலம்பியா. கொலம்பிய மக்கள் வெனிசுவேலா போன்ற அண்டை நாடுகளிலும் அதிக எண்ணிக்கையில் வாழ்கின்றனர்.

பகுப்பு:இனங்கள்


## மேற்கோள்கள்
அபிஜான்

**அபிஜான்** (*Abidjan*), கோட் டிவார் (ஐவரி கோஸ்ட்) நாட்டின் வணிகத் தலைநகரமும் பெரிய நகரமுமாகும். இது முன்னர் அதிகாரபூர்வத் தலைநகரமாகவும் விளங்கியதெனினும் தற்போதைய தலைநகரம் யாமூசூக்ரோ ஆகும். இது பிரெஞ்சு பேசும் மக்கட்தொகை அதிகமுள்ள நகரங்களின் வரிசையில் பரிஸ், கின்ஷாசா மற்றும் மொண்ட்ரியால் நகரங்களை அடுத்து நான்காமிடத்திலுள்ளது. 2006 இல் பெருநகரப் பிரதேசத்தின் மக்கட்தொகை 5,068,858 ஆகவும் மாநகரப் பிரதேச மக்கட்தொகை 3,796,677 ஆகவும் இருந்தது.

## மேற்கோள்கள்


பகுப்பு:கோட் டிவாரின் நகரங்கள்
பகுப்பு:ஆப்பிரிக்கத் தலைநகரங்கள்
பகுப்பு:முன்னாள் தேசிய தலைநகரங்கள்
மத்தவிலாசம்

**மத்தவிலாசம்** (मत्तविलासप्रहसन, மத்தவிலாச பிரஹசனம்‎) கி.பி 7-ஆம் நூற்றாண்டில் பல்லவ அரசர் முதலாம் மகேந்திரவர்மரால் இயற்றப்பட்ட ஒரு சமற்கிருத அங்கத நாடகம். இதனைத் தவிர பகவதஜ்ஜூகம் என்ற நாடகத்தையும் மகேந்திரவர்ம பல்லவர் இயற்றியுள்ளார்.

ஒரு பகுதி நாடகமான மத்தவிலாசம் புறச்சமய சைவப் பிரிவுகளான கபாலிகம், பாசுபதம் ஆகியவற்றின் பழக்க வழக்கங்களையும் புத்த துறவிகளையும் பகடி செய்கிறது. பல்லவப் பேரரசின் தலைநகரான காஞ்சிபுரத்தில் மது போதையில் நிதானமிழந்திருக்கும் கபாலிகன் சத்யசோமன் அவனது மனைவி தேவசோமா ஆகியோரின் செய்கைகளை விவரிக்கிறது. புத்த துறவி நாகசேனன், பாசுபத பிரிவைச் சேர்ந்த பாசுபதன் ஆகியோர் இந்நாடகத்தின் பிற முக்கிய கதை மாந்தர். கபாலிக, புத்த மதங்களை நையாண்டி செய்வதோடு, 7-ஆம் நூற்றாண்டு காஞ்சிபுரத்தின் தோற்றத்தைப் பற்றியும் இந்நாடகம் விரிவாகப் பேசுகிறது.

## வெளி இணைப்புகள்
*மத்தவிலாச அங்கதம்
*மத்தவிலாசம் இலத்தீன் எழுத்துருவில்

பகுப்பு:சமசுகிருத இலக்கியம்
பகுப்பு:பல்லவர்
முக்கூடற் பள்ளு

**முக்கூடற்பள்ளு** என்பது பள்ளு என்ற சிற்றிலக்கிய வகையில் சிறந்த நூல் ஆகும்.  நெல்லை மாவட்டத்தில் உள்ள பொருநை நதியோடு சித்ரா ஆறு, கோதண்டராமன் ஆறு ஆகிய இரு ஆறுகளும் வந்து கலக்கின்ற வடகிழக்கு பகுதியில் அமைந்துள்ள ஆற்றங்கரையில் முக்கூடல் என்ற நகரம் உள்ளது. இங்கு எழுந்தருளியுள்ள அழகர் பெருமானை இந்த நூல் போற்றி எழுதப்பட்டுள்ளது. இந்த நூலின் காலம் கி.பி. 1680  ஆண்டு நாயக்க மன்னர்கள் ஆட்சி காலம் எனக் குறிப்பிடப்படுகின்றது. இதனை சொல் நயத்தோடும், ஓசை நயத்தோடும், சிலேடை நயத்தோடும் எழுதிய புலவன் யார் என்றே தெரியவில்லை.

## நூல் அமைப்பு
குடும்பன் என்னும் பொதுப்பெயரால் குறிப்பிடப்படும் உழவன் இந்த நூலின் பாட்டுடைத் தலைவன். முக்கூடற் பள்ளியாகிய மூத்த பள்ளி குடும்பனின் முதல் மனைவி. மருதூர்ப் பள்ளியாகிய இளைய பள்ளி குடும்பனின் இரண்டாவது மனைவி. இவர்கள் அழகர் கோயிலுக்கு உரிய பண்ணை நிலத்தைப் பயிரிட்டு வாழ்பவர்கள். பண்ணைக்காரன் என்பவர் கோயில் நிலத்தைக் கண்காணிக்கும் நிலக்கிழார். 

இவர்களின் உரையாடலாக இந்த நூல் நாடக வடிவத்தில் அமைந்துள்ளது. 

இந்த நூல் உழவுத் தொழிலின் மேன்மையைப் புலப்படுத்தி அக்கால உழவுத் தொழிலை விளக்குகிறது. வித்து-வகை, மாடு-வகை, ஏர்-வகை முதலானவற்றைக் கூறும் பள்ளி (அடிமை)  அக்கால வேளாண்மை முறைமையைக் காட்டுகிறது.

## மேற்கோள்கள்

## வெளி இணைப்புகள்
* பள்ளும் குறமும்
* முக்கூடற் பள்ளு - பாடலும் செய்தியும்

பகுப்பு:பள்ளு
கிவி

* கிவி (பறவை).
* கிவி (பழம்).
* கிவி (மக்கள்), நியூசிலாந்து மக்கள்.
தமிழக அரசர் விழா

**அரசர் விழாக்கள்**, பொதுவும் சிறப்பும் என இருபாற்படும் அவற்றுட் பொதுவாவன:

## தொல்காப்பியம் குறிப்பிடும் அரசு வழா

:பிறந்த நாளில் கொண்டாடப்படுவது பெருமங்கலம்
:பகைவரை வென்று சிறந்த நாளில் கொண்டாடப்படுவது - சிறந்த மண்ணுமங்கலம்
:மக்களுக்கு நல்-நிழல் தந்து காப்பதைக் காட்டும் விழா - குடைநிழல் மரபு
:கொடியவரை வெல்லும் வாளைக் கழுவுவது - வாள்மங்கலம்
:கோட்டை வெற்றிக்குப் பின் குளியலாடுவது - மண்ணுமங்கலம் 

## மண்ணு மங்கலம்
அரசன் முதன் முறையாக முடிசூடும் போதும், ஆண்டுதொறும் வரும் முடிசூடிய நாளிலும், கொண்டாடப்பெறும் விழா, மண்ணுமங்கலம் ஆகும். அது நீராடி முடிசூடும் மங்கல வினையாதலால் மண்ணுமங்கலம் எனப்பட்டது. மண்ணுதல்-நீராடுதல். தொல்காப்பியர் இதனைச் **சிறந்த சீர்த்தி மண்ணுமங்கலம்** என்பர்(1037)

உழிஞைப் போரில், மதிற்கண் ஓரரசன் மற்றோரரசனைக்  கொன்று அவன் முடிக்கலம் முதலியன கொண்டு, பட்டவேந்தன் பெயரால் முடிபுனைந்து நீராடும் மங்கலம், 'குடுமி கொண்ட மண்ணுமங்கலம்' (தொல்காப்பியம்1014) எனப்படும். அது அகத்தோன் மண்ணுமங்கலமும் புறத்தோன் மண்ணுமங்கலமும் என இருவகை.
மாற்றரசன் மதிலையழித்துக் கழுதையேரால் உழுது வெள்ளைவரகுங் கொள்ளுங் கவடியும் வித்தி, அமங்கலமாயின் செய்த வெற்றிவேந்தன். அவற்றிற்குக் கழுவாயாக நீராடும் மங்கலம், 'மன்னெயில் அழித்த மண்ணு மங்கலம்' (தொல்.1037 )எனப்படும்

## பெருமங்கலம்
ஆண்டுதொறுங் கொண்டாடப் பெறும் அரசன் பிறந்தநாட் கொண்டாட்டம் பெருமங்கலம் ஆகும்.அது பெருநாள் எனவும்படும். அதில், அரசன் உயிர்களிடத்துக் காட்டும் அருட்கறிகுறியாகத் தூய வெள்ளணி யணிந்து, சிறைப் பட்டவரை விடுதலை செய்து, கொலையுஞ் செருவும் ஒழிந்து, இறைதவிர்தலும் தானஞ் செய்தலும் பிறவும் மேற்கொள்வது வழக்கம்.

## வெற்றி விழா
அரசன் போரில் பெற்ற வெற்றியைத் தன்னகரிலாயினும், மாற்றான் நகரிலாயினும், ஈரிடத்துமாயினும், கொண்டாடுவது வெற்றிவிழாவாகும். இதையொட்டி, அம்பலம் பொன்வேய்தல் திருவீதியமைத்தல் முதலிய திருப்பணிகளும், துலாபாரம் இரணிய கருப்பம் முதலிய தானங்களும், செய்வது வழக்கம்.

## மகப்பேற்று விழா
அரசனுக்குப் பிள்ளை பிறந்தபோது கொண்டாடப்படும் விழா மகப்பேற்று விழாவாகும். பெண் மகப்பேற்றினும் ஆண் மகப்பேறும், ஆண் மகப்பேற்றிலும் பட்டத்திற்குரிய முதன் மகற்பேறும், சிறப்பாகக் கொண்டாடப்பெறும்.
 
## அரங்கேற்று விழா
முத்தமிழும் ஓரிரு தமிழும் பற்றி நூலியற்றிய ஆசிரியர், அரங்கேற்றியதைக் கொண்டாடும் விழா அரங்கேற்று விழாவாகும். அரங்கேறிய புலவரை வெண்பட்டணிவித்து யானை மேலேற்றி நகர்வலம் வருவித்து, அவருக்குச் சிறந்த பரிசும் சின்னமும் முற்றூட்டும் அளிப்பது அரசர் வழக்கம்.

## நடுகல் விழா

போரில்பட்ட சிறந்த மறவர்க்குக் கல்நடும் விழா நடுகல் விழாவாகும்.

## பத்தினி விழா
சிறந்த பத்தினிப் பெண்ணுக்கு, அவள் இறந்தபின் கல் அல்லது சிலை நாட்டும் விழா பத்தினி விழாவகும். இனி, சிறப்பாவன: பஃறுளி நெடியோன் எடுத்து முந்நீர் விழாவும், முசுகுந்தனும் நெடுமுடிக்கிள்ளி வரைப்பட்ட அவன் வழியினரும்  கொண்டாடிய இந்திர விழாவும், முதலாம் இராசராச சோழன்|முதலாம் இராசராசன் பிறந்த நாளிற் கொண்டாடப்பட்ட சதயத் திருவிழாவும், போன்றவை சிறப்பு விழாவாகும். (பழந்தமிழ்ஆட்சி)

## வெள்ளணி விழா
மன்னனின் முடிசூட்டு விழா வெள்ளணி விழா என்ற பெயரில் கொண்டாடப்பட்டது. இவ்விழாவில் விவசாயிகள், புலவர்கள் போன்றவர்களுக்கு தானங்கள் கொடுக்கப்பட்டன. கம்பராமாயணத்தில் வரும் *வெள்ளணி ஒத்த* என்ற வரியைக்கொண்டு கம்பர் காலத்திலும் இவ்விழா வெள்ளணி என்றே கூறப்பட்டது என்பதை அறியலாம்.

## மேற்கோள்கள்

## ஆதாரம்
*மின்னூல் பக்கங்கள்227,228.தேவநேயம்1(நூலகம்) 

பகுப்பு:விழாக்கள்
பகுப்பு:தேவநேயப் பாவாணர்
வினோத் குப்தா மேலாண்மை பள்ளி

**வினோத் குப்தா மேலாண்மை பள்ளி** (Vinod Gupta School of Management) இந்தியாவில் மேற்கு வங்க மாநிலத்தில் கரக்பூரில் உள்ள இ.தொ.க கரக்பூர் வளாகத்தில்  1993ஆம் ஆண்டு துவங்கப்பட்ட ஓர் மேலாண்மை பள்ளியாகும். இந்திய தொழில்நுட்பக் கழக அமைப்பில் நிறுவப்பட்ட முதலாவதான மேலாண்மை பள்ளி இதுவே ஆகும். இ.தொ.க கரக்பூரின் சீரிய முன்னாள் மாணவரும் வாழ்நாள் சிறப்பு உறுப்பினருமான வினோத் குப்தாவின் முயற்சியால் இந்த பள்ளி நிறுவப்பட்டது.

## வரலாறு
1993ஆம் ஆண்டு இ.தொ.க கரக்பூரின் சீரிய முன்னாள் மாணவர் வினோத் குப்தா அளித்த நன்கொடை $2 மில்லியனுடன் இந்திய அரசும் இணையான நிதி அளித்து தங்கள் வணிக நிறுவனங்களின் மேம்பாட்டிற்கு தொழில்நுட்பத்தை அறிந்து அதனை பயன்படுத்தும் கல்வியை வருங்கால மேலாளர்களுக்கு வழங்கும் வகையில் வினோத் குப்தா மேலாண்மை பள்ளி, இ.தொ.க கரக்பூர் நிறுவப்பட்டது. இதற்கான கால்கோள் விழா சூலை, 1994இல் அன்றைய குடியரசுத் தலைவர் சங்கர் தயாள் சர்மா தலைமையில் நடைபெற்றது. பின்னர் இந்தப் பள்ளிக்காக கட்டப்பட்ட புதிய கட்டிடத்திற்கு திசம்பர் 1996இல் இடம் பெயர்ந்தது.
  
## மாணவர் விடுதிகள்
வினோத் குப்தா மேலாண்மைப் பள்ளியின் அனைத்து மாணவர்களுக்கும் தங்குமிடங்கள் கொடுக்கப்படுகின்றன. இந்த மாணவர் விடுதிகள் மேலாண்மைப் பள்ளி மாணவர்களுக்கு மட்டுமன்றி இந்திய தொழில்நுட்பக் கழக மாணவர்களுக்கும் பகிர்ந்தளிக்கப்படுகிறது. இந்த விடுதிகளின் பராமரிப்பு, விடுதி மேலாண்மைக் குழுக்களிடம் உள்ளன.

### ஆண்களுக்கான விடுதிகள்
வித்யா சாகர், சகதீசு சந்திர போசு, மதன் மோகன் மாளவியா ஆகியன இப்பள்ளிக்கான விடுதிகள், இங்கு ஒருவர் அல்லது இருவர் தங்கும் அறைகளாக இருக்கின்றன. இந்த அறைகளில் வழங்கப்பட்டுள்ள இணையச் சேவைக்காக மாணவர்கள் கட்டணம் செலுத்த வேண்டும். 
### பெண்களுக்கான விடுதிகள்
சரோஜினி நாயுடு, இந்திரா காந்தி, அன்னை தெரசா, ராணி இலட்சுமிபாய் விடுதிகள் பெண்களுக்கானவை. 
## வெளியிணைப்புகள்
*Students Listing
*VGSoM Homepage
*IIT Kharagpur Website

பகுப்பு:இந்திய மேலாண்மை பள்ளிகள்

பகுப்பு:இந்திய தொழில்நுட்பக் கழகங்கள்
கருவயிற்றுப் பூங்குயில்

**கருவயிற்றுப் பூங்குயில்** (***Phaenicophaeus diardi***) என்பது குயிற் குடும்பத்தில் பூங்குயில் பேரினத்தில் உள்ள ஒரு அழகிய பறவையாகும். இவ்வினம் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து போன்ற தென்கிழக்காசிய நாடுகளில் காணப்படுகின்றது.

இதன் இயற்கை வாழிடங்கள் அயன மண்டல மற்றும் துணை அயன மண்டல ஈரலிப்பான தாழ்நிலக் காடுகளும் துணை அயன மண்டல அல்லது அயன மண்டலக் கண்டற் காடுகளும் ஆகும். தென்கிழக்காசியாவில் இவ்வினத்தின் வாழிட இழப்பு இதன் இருப்பைக் கேள்விக்குறியாக்கியுள்ளது.

## மூலம்
* BirdLife International 2004.  Phaenicophaeus diardi .   2006 IUCN Red List of Threatened Species.   Downloaded on 24 July 2007.

பகுப்பு:பூங்குயில்கள்
பகுப்பு:ஆசியப் பறவைகள்
மேலாண்மை கல்வித் துறை இ. தொ. க தில்லி

**மேலாண்மை கல்வித் துறை இ. தொ. க தில்லி **(Department of Management Studies IIT Delhi, சுருக்கமாக DMSIITD) இந்திய தொழில்நுட்பக் கழகம் தில்லியின் மேலாண்மை கல்வித் துறையினால் நடத்தப்படும் ஓர் மேலாண்மை பள்ளியாகும். இ.தொ.க தில்லியின் சட்டங்களை மாற்றியமைத்து 1993 ஆம் ஆண்டு துவக்கப்பட்ட இந்தப் பள்ளி தற்போது மேலாண்மை அமைப்புகளில் குவியப்படுத்திய ஈராண்டு முழுநேர எம்பிஏ பட்டப்படிப்பையும் பாரதி தொலைதொடர்பு தொழில்நுட்பம் மற்றும் மேலாண்மைப் பள்ளி என்ற பெயரில் தொலைதொடர்பு மேலாண்மை முறைமைகளைக் குவியப்படுத்தி ஈராண்டு முழுநேர எம்பிஏ திட்டத்தையும், தொழில்நுட்ப மேலாண்மை குறித்த மூன்றாண்டு பகுதிநேர எம்பிஏ திட்டத்தையும் நடத்தி வருகிறது.

## வெளியிணைப்புகள்
* Department of Management Studies, IIT Delhi's Official Website 

பகுப்பு:இந்திய மேலாண்மை பள்ளிகள்
பகுப்பு:இந்திய தொழில்நுட்பக் கழகங்கள்
கொடைக்கானல் பண்பலை வானொலி நிலையம்

தமிழ்நாட்டில் திண்டுக்கல் மாவட்டத்திலுள்ள கொடைக்கானல் மலைப்பகுதியில் அகில இந்திய வானொலி நிலையத்தால்(100.5 FM) அமைக்கப்பட்டுள்ள வானொலி நிலையம் **கொடைக்கானல் பண்பலை வானொலி நிலையம்** ஆகும். இது “கோடை பண்பலை வானொலி நிலையம்” என்ற பெயரிலும் அழைக்கப்படுகிறது. இந்த வானொலி நிலையம் மூலம் காலை 4.55 மணி முதல் இரவு 12.00 மணி வரை பல்வேறு பொழுதுபோக்கு பாடல்கள், நிகழ்ச்சிகள் ஒலிபரப்பு செய்யப்படுகின்றன. இதன் நிகழ்ச்சிகளில் பெரும்பாலானவை நேயர்களுடன் தொடர்புடைய நிகழ்ச்சிகளாக இருக்கின்றன. இவ்வானொலியில் தொலைபேசி, குறுந்தகவல், கடிதங்கள் வழியாகவும் நேயர்கள் விரும்பிக் கேட்கும் பாடல்கள் நிகழ்ச்சிக்கேற்றவாறு ஒலிபரப்பப்படுகின்றன. இந்த வானொலி நிலையத்தின் ஒலிபரப்புகள் தமிழ்நாட்டில் 24 மாவட்டங்களிலும், கேரளாவில் ஒரு சில மாவட்டங்களிலும் சென்றடைகிறது. இதனால் இந்த வானொலிக்கு அதிக அளவில் நேயர்கள் இருக்கின்றனர். 2000 ஆம் துவங்கப்பட்ட இது 19 பண்பலை நிலையங்களுக்கு ஒலிபரப்பு சேவையை வழங்குகிறது. 

## மேற்கோள்கள்

பகுப்பு:கொடைக்கானல்
பகுப்பு:இந்தியத் தமிழ் வானொலிகள்
மேலாண்மை கல்வித் துறை இ. தொ. க ரூர்க்கி

**மேலாண்மை கல்வித் துறை இ. தொ. க ரூர்க்கி ** (Department of Management Studies, DoMS) இந்திய தொழில்நுட்பக் கழகம் ரூர்க்கியில்  இந்தியத் தொழில்நுட்பக் கழகங்களில் மேலாண்மைக் கல்வி வழங்கும் திட்டத்தின்படி 1998ஆம் ஆண்டு துவங்கப்பட்ட ஓர் மேலாண்மை பள்ளியாகும். இங்கு ஈராண்டு முழுநேர எம்பிஏ பாடதிட்டமும் பல்வேறு சிறப்புப் பாடங்களில் முனைவர் பட்டத்திட்டங்களும் வழங்கப்படுகின்றன. 

## வளாகம்
இ.தொ.க ரூர்க்கியின் மேலாண்மைப் பள்ளி இதற்கென சிறப்பாக வடிவமைக்கப்பட்ட இருதள கட்டிடமொன்றில் இயங்குகிறது. இதில் வகுப்பு அறைகள், கணினி மையம், நூலகம், ஒலி ஒளி உதவிகளுடன் கூடிய அரங்கம் ஆகியன உள்ளன. இந்தக் கட்டிடம் முழுமையும் கம்பியில்லா இணைய பரப்பு (வை-ஃபை) வழங்கப்பட்டுள்ளது.  
## பட்டப்படிப்பு
இங்கு எம்பிஏ பட்டப்படிப்பு கீழ்காணும் சிறப்புப் பாடங்களில் ஏதேனும் இரண்டில் விருப்பத்தேர்வு பெறுமாறு அமைக்கப்பட்டுள்ளது:
MBA at IIT Roorkee is it offers a dual specialization in any two of the following categories:
# சந்தைப்படுத்துதல்
# நிதி
# தகவல் தொழில்நுட்பம்
# இயக்கங்கள்

## சேர்க்கைகள்
ஒவ்வொரு ஆண்டும் இ.தொ.கழகங்களும் இந்திய அறிவியல் கழகமும் இணைந்து நடத்தும் ஒருங்கிணைந்த மேலாண்மை நுழைவு தேர்வு (JMET) வழியாக சேர்க்கைகள் நடைபெறுகின்றன.. தேர்விற்குப் பிறகு இப்பள்ளியின் இணையதளத்திலிருந்து விண்ணப்ப படிவத்தை தரவிறக்கி விண்ணப்பிக்க வேண்டும். நுழைவுத்தேர்வு மதிப்பெண்கள், முந்தைய கல்விநிறுவனங்களில் நிலையான மதிப்பெண்கள், தகுதிகள் மற்றும் வேலை துய்ப்பறிவு ஆகியன கொண்டு குழு உரையாடல்/நேர்காணலுக்கு அழைக்கப்படுகின்றனர். 

## மேற்கோள்கள்


## வெளியிணைப்புகள்
* Department of Management Studies, IIT Roorkee Official website 

பகுப்பு:இந்திய மேலாண்மை பள்ளிகள்

பகுப்பு:இந்திய தொழில்நுட்பக் கழகங்கள்
சைலேஷ் ஜெ.மேத்தா மேலாண்மை பள்ளி

**சைலேஷ் ஜே. மேத்தா மேலாண்மை பள்ளி ** (Shailesh J. Mehta School of Management, சுருக்கமாக SJMSOM அல்லது SOM) இந்திய தொழில்நுட்பக் கழகம் மும்பையின் வளாகத்தில் இயங்கும் ஓர் மேலாண்மை மற்றும் ஆய்வுக்கான பள்ளியாகும் இது 1995ஆம் ஆண்டு  பல்துறைக் கல்வியை வளர்க்கும் முகமாகவும் விரைவாக மாறிவரும் வணிகச்சூழலைக் கருத்தில் கொண்டும் தொழில்நுட்பப் பின்னணி கொண்ட மேலாளர்களை *மறுமலர்ச்சித் தலைவர்களாக* வளர்க்கும் நோக்கத்துடனும்  நிறுவப்பட்டது.. இதொக மும்பையின் சீர்மிகு முன்னாள் மாணவரும் இந்தப் பள்ளி நிறுவப்பட நிதி உதவி செய்தவருமான முனைவர்.சைலேஷ் ஜே மேத்தாவின் நினைவாக 2000ஆம் ஆண்டில் தற்போதைய பெயர் வைக்கப்பட்டது. இதன் தற்போதைய தலைவராக கருணா ஜைன் என்பவர் உள்ளார்.
## மேற்கோள்கள்

## வெளியிணைப்புகள்
* Official website of Shailesh J Mehta School of Management
* Official website of Indian Institute of Technology, Bombay

பகுப்பு:இந்திய மேலாண்மை பள்ளிகள்
பகுப்பு:இந்திய தொழில்நுட்பக் கழகங்கள்